{| class="infobox vcard" style="font-size:90%; width:25em; text-align:left;"
Sveučilište Sjever

Osnovano:2001. (kao Veleučilište u Varaždinu)2015. (kao Sveučilište Sjever)
Proračun:75 mil. HRK(2022.)
Odjeli:20
Tip:javno
Država:  Hrvatska 
Rektor:Marin Milković
Osoblje:280 (2022.)
Studenti:5 500 (2022.)
Mjesto: Koprivnica Varaždin
Web stranica:http://www.unin.hr
Adresa (KC):
Trg dr. Žarka Dolinara 148000 Koprivnica

|-
Adresa (VŽ):
Jurja Križanića 31b
42000 Varaždin
|-
Udruženja:Europsko udruženje sveučilišta
Telefon:
+385 042 493 338
|-
Matični broj subjekta (MBS):
060260692

|- 
Službene boje:
 
|-
Akronimi:UNIN, UniN, NORTH
|-
|}

Sveučilište Sjever je hrvatsko javno sveučilište sa sjedištem u Koprivnici. Ono je peto najveće sveučilište u Republici Hrvatskoj prema broju studenata te je jedno od pet hrvatskih sveučilišta koja su uvrštena u URAP ljestvicu 3000 najboljih sveučilišta na svijetu. Sastoji se od ukupno dvadeset odjela raspodijeljenih u dva sveučilišna centra, Sveučilišni centar Varaždin i Sveučilišni centar Koprivnica.  Nastalo je spajanjem Medijskog sveučilišta u Koprivnici i Veleučilišta u Varaždinu i time postalo osmo javno sveučilište u Republici Hrvatskoj po izglasavanju Hrvatskog sabora 2015. godine na prijedlog Vlade Republike Hrvatske i tadašnjeg premijera, Zorana Milanovića. Od 2021. godine Sveučilište je prisutno i u gradu Đurđevcu kroz provedbu studija računarstva, što dovodi do otvaranja razvojne agencije od strane Financijske agencije (FINA).

Uloga i suradnja 
Sveučilište Sjever jedino je javno sveučilište koje djeluje na području sjeverne i središnje Hrvatske uz Sveučilište u Zagrebu te jedino nosi ime po regiji u kojoj djeluje, a ne gradu kao što je slučaj sa ostalim javnim sveučilištima u Republici Hrvatskoj. Službeno sjedište sveučilišta nalazi se u gradu Koprivnici, iako sveučilišni centar u Varaždinu broji više studenata. Pojedini političari iz grada Varaždina pokrenuli su inicijativu za preimenovanjem u Sveučilište u Varaždinu, što je nadležno ministarstvo odbilo zbog očuvanja autonomije sveučilišta. Sveučilište Sjever nastavlja s provođenjem nastavnih programa prijašnjih institucija sastavnica, Medijskog sveučilišta u Koprivnici te Veleučilišta u Varaždinu uz širenje i na ostala područja znanosti. Zbog visokog udjela studijskih programa u tehničkom i biomedicinskom području često se naziva i tehničkim te STEM Sveučilištem. Sveučilište Sjever surađuje s brojnim javnim i privatnim subjektima, među kojima se ističu Podravka, Državni zavod za statistiku, Carlsberg, Belupo, Vindija, KBC Zagreb, Klinička bolnica Dubrava, Klinička bolnica Sveti Duh, Hrvatske željeznice, Dalekovod, Institut Ruđer Bošković, HAMAG BICRO, Hrvatska gospodarska komora, Hrvatski zavod za zapošljavanje, CARNET, FINA, Hrvatsko narodno kazalište u Varaždinu, Središnji državni zavod za razvoj digitalnog društva, KING ICT, Institut društvenih znanosti Ivo Pilar, Hrvatski Crveni križ, Nova TV, VTV televizija, Kaufland, PIK Vrbovec, Varteks i brojni drugi.

Udruge i aktivnosti 
Na Sveučilištu Sjever djeluju Studentski radio Pressedan, Studentska inicijativa Metastudij i udruga Mediapitch. Uz spomenute inicijative, kao predstavnik studenata i potpora pri financiranju studentskih projekata sukladno natječajima djeluje i Studentski zbor koji se sastoji od dva predstavnika po studijskom smjeru. Poznatiji studentski projekti su 3D&D UNIN Meetup, UNIN Connect, Psihošpancir, eRadio za drugu šansu, FAX YOU, Kultura u fokusu, Dani održive mobilnosti i sigurnosti u prometu, sjEvent i Martinjsko ocjenjivanje vina. Odjel logistike i održive mobilnosti u suradnji sa Pomorskim fakultetom Sveučilišta u Rijeci sudjeluje u organizaciji međunarodne znanstvene konferencije o održivom prijevozu naziva SuTra.

Sport i Esports 
Sveučilište Sjever prisutno je u sportskim aktivnostima kroz vlastiti Savez sportskih udruga Sveučilišta Sjever, a geografski pripada UniSport regiji Sjever. Esports tim Sveučilišta Sjever jedan je od osam tehničkih sveučilišta u Hrvatskoj koja prisustvuju Student Esports Tournamentu.

Vizualni identitet 
Sastavni dio vizualnog identiteta Sveučilišta Sjever čine znak, pismo te crvena i siva boja. Standard Sveučilišta Sjever propisuje primjenu vlastitog korporativnog pisma UNIN i UNIN Sans za administrativne, promotivne i izdavačke namjene.

Javne osobe povezane sa Sveučilištem 
Profesori i suradnici
 Marko Pavić, ministar rada i mirovinskog sustava
 Nikolina Brnjac, ministrica turizma i sporta
 Miro Kovač, ministar vanjskih i europskih poslova
 Ljubo Jurčić, ministar gospodarstva
 Ante Rončević, direktor financija HRT-a i kandidat za ravnatelja HRT-a
 Blago Markota, ravnatelj HRT-a
 Siniša Kovačević, ravnatelj HRT-a
 Franjo Maletić, direktor Vjesnika
 Damir Mihanović, predsjednik uprave Croatia osiguranja, Kraša i član uprave Nexus fonda
 Krešimir Buntak, ravnatelj Državnog zavoda za mjeriteljstvo, v.d. pročelnika za gospodarstvo grada Zagreba, predsjednik uprave Končar alati
 Sead Alić, književnik
 Predrag Brlek, ravnatelj Instituta za promet i veze
 Ivan Čehok, gradonačelnik Varaždina
 Miroslav Drljača, predsjednik uprave Zračne luke Franjo Tuđman, Zagreb
 Domagoj Frank, direktor HP produkcije (Hrvatska pošta)
 Sunčana Glavak, EU zastupnica i zastupnica u Hrvatskom saboru
 Nikola Mrvac, dekan Grafičkog fakulteta Sveučilišta u Zagrebu
 Ljudevit Krpan, pročelnik Upravnog odjela za regionalni razvoj, infrastrukturu i upravljanje projektima Primorsko-goranske županije
 Željko Krušelj, novinar i povjesničar
 Nenad Kudelić, ravnatelj Opće bolnice Varaždin
 Tomislav Novinšćak, ravnatelj Županijske bolnice Čakovec
 Petar Kurečić, zastupnik Skupštine grada Zagreba
 Zdravko Mihevc, ravnatelj Turističke zajednice Koprivničko-križevačke županije
 Saša Petar, autor brojnih knjiga iz područja marketinga i prodaje
 Mirko Smoljić, dekan Veleučilišta Lavoslav Ružička u Vukovaru, savjetnik ministra znanosti u tri mandata
 Nikša Sviličić, ravnatelj Hrvatskog audiovizualnog centra, glazbenik i trostruki doktor znanosti
 Vladimir Šimović, dekan Visokog učilišta Algebra
 Miroslav Škoro, političar i glazbenik
 Dijana Vican, rektorica Sveučilišta u Zadru
 Damir Boras, rektor Sveučilišta u Zagrebu 
 Goran Vojković, novinar Indexa
 Darijo Čerepinko, politički komentator
 Martina Mak, direktorica Poduzetničkog inkubatora Koprivnica i kandidatkinja za zamjenicu gradonačelnika grada Zagreba

Alumni
 Robert Vugrin, zamjenik župana Varaždinske županije
 Vedran Vrabec, urednik Telegrama
 Ivana Paradžiković, voditeljica emisije Provjereno
 Dino Valeš, voditelj Odjela za upravljanje transportnim vozilima Podravke
 Vladimir Halgota, koordinator Radne grupe za promet grada Zagreba i predstavnik Sindikata biciklista
 Ante Klečina, predsjednik Saveza za željeznicu
 Lovro Lukavečki, predsjednik Foruma mladih SDP-a Hrvatske
 Igor Klopotan, dekan Međimurskog veleučilišta u Čakovcu
 Amanda Mlinarić, prvakinja u streličarstvu
 Biljana Marković, ravnateljica Opće bolnice Koprivnica

Sastavnice 
Sveučilište čine 20 nastavnih odjela u dva Sveučilišna centra.

Sveučilišni centar Koprivnica
 Odjel za medije i komunikaciju
 Odjel za ambalažu
 Odjel za komunikologiju, medije i novinarstvo
 Odjel za logistiku i održivu mobilnost
 Odjel za poslovanje i menadžment
 Odjel za prehrambenu tehnologiju
 Odjel za umjetničke studije
 Odjel za računarstvo i informatiku

Sveučilišni centar Varaždin
 Odjel za ekonomiju
 Odjel za elektrotehniku
 Odjel za fizioterapiju
 Odjel za geodeziju i geomatiku
 Odjel za glazbu i medije
 Odjel za graditeljstvo
 Odjel za mehatroniku
 Odjel za multimediju
 Odjel za odnose s javnostima
 Odjel za sestrinstvo
 Odjel za strojarstvo
 Odjel za tehničku i gospodarsku logistiku

Studijski programi

Preddiplomski studiji 
preddiplomski stručni studij Elektrotehnika
preddiplomski stručni studij Multimedija, oblikovanje i primjena
preddiplomski stručni studij Proizvodno strojarstvo
preddiplomski stručni studij Graditeljstvo
preddiplomski stručni studij Logistika i održiva mobilnost
preddiplomski stručni studij Sestrinstvo
preddiplomski stručni studij Mehatronika
preddiplomski stručni studij Fizioterapija
preddiplomski stručni studij Poslovanje i menadžment
preddiplomski stručni studij Prehrambena tehnologija
preddiplomski stručni studij Računarstvo i informatika
preddiplomski sveučilišni studij Medijski dizajn
preddiplomski sveučilišni studij Komunikologija, mediji i novinarstvo
preddiplomski sveučilišni studij Zaštita okoliša, recikliranje i ambalaža
preddiplomski sveučilišni studij Geodezija i geomatika
preddiplomski sveučilišni studij Glazba i mediji

Diplomski studiji 
diplomski sveučilišni studij Multimedija
diplomski sveučilišni studij Strojarstvo
diplomski sveučilišni studij Graditeljstvo
diplomski sveučilišni studij Održiva mobilnost i logistički menadžment (Upravljanje logističkim sustavima, Održivi prometni sustavi)
diplomski sveučilišni studij Sestrinstvo (Menadžment u sestrinstvu)
diplomski sveučilišni studij Komunikologija, mediji i novinarstvo
diplomski sveučilišni studij Medijski dizajn
diplomski sveučilišni studij Poslovna ekonomija (Digitalna ekonomija i inovacije, Turizam, Međunarodna trgovina)
diplomski sveučilišni studij Odnosi s javnostima
diplomski sveučilišni studij Ambalaža, recikliranje i zaštita okoliša

Poslijediplomski studiji
poslijediplomski specijalistički studij Poduzetništvo i EU fondovi

Doktorski studiji 
doktorski studij Mediji i izdavaštvo (u suradnji sa Sveučilištem u Rijeci)
doktorski studij Mediji i komunikacija
doktorski međunarodni združeni studij Međunarodni ekonomski odnosi i menadžment
doktorski međunarodni združeni studij Obrazovne i komunikacijske znanosti

Izvori 

Hrvatska sveučilišta
Koprivnica
Varaždin